545.14 REGOLAMENTI DWAR IL-PROVVISTA TA’ L-ILMA U S-SERVIZZI TAD-DRENAĠĠ L-AVVIŻ LEGALI 525 tal-2004, kif emendat bl-Avviżi Legali 426 tal-2007, 337 tal-2009, 31 u 38 tal-2010, u 184 tal-2012; u bl-Att XXV tal-2015. L-AVVIŻ LEGALI 525 tal-2004, kif emendat bl-Avviżi Legali 426 tal-2007, 337 tal-2009, 31 u 38 tal-2010, u 184 tal-2012; u bl-Att XXV tal-2015. 1. Titolu. Emendat: A.L.38 tal-2010. (1) It-titolu ta’ dawn ir-regolamenti huwa Regolamenti dwar il-Provvista ta’ l-Ilma u s-Servizzi tad-Drenaġġ. (2) L-iskop ta’ dawn ir-regolamenti hu biex jirregolaw il-liċenzar tal-provvista tal-ilma u s-servizzi tad-drenġġ f’Malta. Dawn ir-regolamenti qegħdin isiru għall-ħarsien tal-interess pubbliku u s-sigurtà pubblika. Kull ħtieġa u, jew kundizzjoni msemmija f’dawk ir-regolamenti, inklużi dawk relatati ma’ awtorizzazzjonijiet u ma’ liċenzi, qegħdin isiru għal raġunijiet aktar importanti relatati mal-interess pubbliku. Tifsir. Emendat: A.L.31 tal-2010; A.L.38 tal-2010; XXV.2015.41. Kap. 545. 2. F’dawn ir-Regolamenti, kemm-il darba ir-rabta tal-kliem ma tkunx titlob mod ieħor: "l-Att " tfisser l-Att dwar ir-Regolatur għas-Servizzi tal-Enerġija u l-Ilma; " awtorizzazzjoni " tfisser kull awtorizzazzjoni jew liċenza mogħtija taħt dawn ir-regolamenti, u f’dak li għandu x’jaqsam ma’ servizzi u provdituri ta’ servizz tfisser permess, liċenza, appuntament, konċessjoni jew kull deċiżjoni formali li tirrigwarda aċċess għal attività tas-servizz jew l-eżerċizzju tagħha; "drenaġġ " tfisser id-drenaġġ domestiku u, jew skart likwidu jew it-taħlita ta’ drenaġġ domestiku u, jew skart likwidu ma’ drenaġġ industrijali u, jew skart likwidu u, jew ilma tax-xita; "drenaġġ domestiku " tfisser id-drenaġġu, jew skart likwidu minn residenzi u servizzi li joriġina fil-biċċa l-kbira tiegħu mill-metaboliżmu tal-bniedem u mill-attivitajiet fid-dar; "draneġġ industrijali " tfisser kull drenaġġu, jew skart likwidu li jintrema minn dawk il-fondiwżati sabiex isir xi negozju, prattika, attività jew industrija, imma jeskludid renaġġ domestiku u ilma tax-xita; "fornitur ta’ l-ilma " tfisser kull persuna li jkollha li ċenza jew li tkun awtorizzata b’dawn ir-regolamenti biex tforni l-ilma minbarra ilma tal-flixkun; "fornitur ta’ l-ilma mhux tajjeb għax-xorb" tfisser fornitur ta’ l-ilma li jkollu l-attività tiegħu limitata għal dak l-ilma li mhux tajjeb għax xorb; "ilma tajjeb tax-xorb" tfisser dak l-ilma kollu li: (a) jew fl-istat oriġinali tiegħu jew wara trattament ikun intiż għax-xorb, tisjir, preparazzjoni ta’ ikel jew skopijiet domestiċi oħra, tkun xi tkun l-oriġini tiegħu u sew jekk dan ikunx fornut minn netwerk ta’ distribuzzjoni, pajp jew tanker; (b) jiġi wżat f’kull intrapriża ta’ produzzjoni ta’ l-ikel għall-manifattura, ipproċessar, preservazzjoni jew bejgħ tal-prodotti jew is-sustanzi maħsubin għall-konsum mill-bniedem; "ilma tal-baħar " tfisser ilma li jkollu konduttività elettrika ta’ iktar minn 50,000 μS żcm; " impjant għat-trattament ta’ l-ilma " tfisser faċilità jew dik il-porzjon tas-sistema tal-provvista ta’ l-ilma li tbiddel il-kwalità fiżika, kimika jew batterjoloġika ta’ l-ilma u li tintuża biex tagħmel l-ilma tajjeb għax-xorb; " impjant għat-trattament tad-drenaġġ " tfisser kull struttura, faċilità, apparat, proċess jew taħlita ta’ dawn użat għall-iskop li jkun ittratat jew stabilizzat drenaġġu, jew skart likwidu jew drenaġġ industrijali u, jew skart likwidu urimi u, jew l-użu mill-ġdid ta’ l-effluwent; " klijent" tfisser u tinkludi kull persuna naturali jew ġuridika li għaliha jkun qed jiġi provdut ilma mingħand fornitur tal-ilma u, jew li tkun tirċievi servizzi tad-drenaġġ mingħand operatur tas-servizzi tad-drenaġġ, u kull fejn din tinsab f’dawn ir-regolamenti, għandha tinkludi wkoll klijent aħħari; " klijent aħħari" tfisser kull persuna naturali jew ġuridika li għaliha jkun qed jiġi provdut l-ilma mingħand provditur ta’ l-ilma għall-użu tagħha u, jew li tkun tirċievi servizzi ta’ drenaġġ mingħand operatur tas-servizzi tad-drenaġġ għall-użu tagħha; " il-Ministru " tfisser il-Ministru responsabbli għar-Riżorsi; "netwerk privata ta’ distribuzzjoni ta’ ilma " tfisser netwerk ta’ distribuzzjoni ta’ ilma li mhijiex netwerk pubblika ta’ distribuzzjoni ta’ ilma; "netwerk pubblika ta’ distribuzzjoni ta’ ilma " tfisser in-netwerk tad-distribuzzjoni ta’ l-ilma li tkun fdata lil jew tkun tal-Gvern jew ta’ xi kumpannija tal-Gvern jew korporazzjoni parastatali b’kull titolu u li tkun titħaddem mill-Gvern, kumpannija jew korporazzjoni parastatali; "netwerk tad-distribuzzjoni ta’ l-ilma " tfisser is-sistema jew in-netwerk ta’ kondjuwit, pajpijiet, pompi, bjar, tankijiet tal-ħażna, ġibjuni jew faċilitajiet oħra li jintużaw għall-ġbir, ħażna, trasferiment u distribuzzjoni ta’ l-ilma iżda teskludi s-sistema ta’ distribuzzjoni interna ta’ l-ilma ta’ xi fondi; "operatur tas-servizzi tad-drenaġġ " tfisser kull persuna li jkollha li ċenza jew li tkun awtorizzata b’dawn ir-regolamenti biex tforni s-servizzi tad-drenaġġ lil kull klijent; "persuna li jkollha li ċenza " tfisser persuna li jkollha li ċenza maħruġa mir-Regolatur skond dawn ir-regolamenti, jew provditur awtorizzat li jkun awtorizzat mir-Regolatur skond dawn ir-regolamenti biex iwettaq l-attività f’dak li għandu x’jaqsam mal-ġbir, purifikazzjoni u distribuzzjoni ta’ ilma, u wkoll f’dak li għandu x’jaqsam mar-rimi u trattament ta’ ilma tad-drenaġġ, jew provditur tas-servizz li jkun awtorizzat biex jopera taħt kull liġi fis-seħħ fi Stat Membru tal-Unjoni Ewropea jew stat li jkun parteċipant fiż-żona Ekonomika Ewropea; "produzzjoni ta’ l-ilma " tfisser il-proċess ta’ ġbid ta’ ilma u, jew it-trattament tiegħu f’impjant għat-trattament ta’ l-ilma; "provditur ta’ servizz " tfisser kull persuna naturali li tkun ċittadin ta’ Stat Membru, jew kull persuna ġuridika stabbilita fi Stat Membru, li tkun toffri jew li tkun tipprovdi servizz; "provvista ta’ ilma " tfisser u tinkludi t-twettiq ta’ kull jew xi attività f’dak li għandu x’jaqsam mat-trattament, trasferiment, distribuzzjoni, provvista u, jew bejgħ bl-imnut ta’ ilma ħlief għal ilma tal-flixkun, kemm jekk dik l-attività tkun qegħda ssir għal xi dritt, tariffa jew xi xort’ oħra ta’ kumpens, ikun kif ikun deskritt, kemm jekk ma tkunx; " raġunijiet aktar importanti relatati mal-interess pubbliku " tfisser raġunijiet rikonoxxuti bħala tali fil-każistika tal-Qorti tal-Ġustizzja Ewropea, u li dawn ir-raġunijiet joffru ġustifikazzjoni għal ħruġ ta’ xi awtorizzazzjoni jew għall-ħruġ ta’ xi kundizzjoni għal dik l-awtorizzazzjoni jew għal kull deċiżjoni politika oħra meħuda skond dik l-awtorizzazzjoni, meta dik l-awtorizzazzjoni, u, jew kundizzjoni u, jew deċiżjoni politika għal dik l-awtorizzazzjoni ma tkunx tista’ tinħareġ jew tingħata taħt ċirkostanzi normali ħlief għal dawk ir-raġunijiet aktar importanti relatati mal-interess pubbliku li jinkludu xi waħda minn dawn ir-raġunijiet li ġejjin: (a) il-politika pubblika, is-sigurezza pubblika, s-sigurtà pubblika u s-saħħa pubblika, iżda, dawn ir-raġunijiet għandhom jiġu interpretati skond l-Artikolu 46 u Artikolu 55 tat-Trattat; (b) iż-żamma tal-ordni fis-soċjetà; (ċ) objettivi politiċi soċjali; (d) il-protezzjoni tar-riċevituri ta’ servizz; (e) il-protezzjoni tal-konsumatur; (f) il-ġlieda kontra l-frodi; (g) il-prevenzjoni ta’ kompetizzjoni inġusta; u (h) il-protezzjoni tal-ambjent; " ir-Regolatur " tfisser ir-Regolatur għas-Servizzi tal-Enerġija u l-Ilma kif imfisser fl-Att; " riċevitur " tfisser kull persuna naturali li tkun ċittadin ta’ Stat Membru jew li tibbenefika mid-drittijiet mogħtija lilha mill-atti Komunitarji, jew kull persuna ġuridika stabbilita fi Stat Membru, li, għal finijiet professjonali jew mhux professjonali, tuża jew tkun tixtieq tuża servizz mhux għal korrispettiv finanzjarju; "servizz " tfisser kull attività ta’ persuni li jaħdmu għal rashom, għal korrispettiv finanzjarju; "servizzi tad-drenaġġ " tfisser it-twettiq ta’ kull attività jew xi waħda mill-attivitajiet f’dak li għandu x’jaqsam mal-ġbir ta’ drenaġġ, trattament, trasferiment u, jew rimi ta’ ilma tad-drenaġġ, u t-trasferiment u, jew ir-rimi u, jew il-provvista u, jew il-bejgħ bl-imnut ta’ effluwent, kemm jekk dawk l-attivitajiet ikunu qegħdin jiġu mwettqa għal xi dritt, tariffa jew xi xort’ oħra ta’ kumpens, ikun kif ikun deskritt, kemm jekk ma jkunux; "sistema interna ta’ distribuzzjoni ta’ l-ilma ġewwa fond" tfisser ix-xogħlijiet ta’ pajpijiet, fittings u tagħmir li huma installati f’xi fondu li tasal san-netwerk tad-distribuzzjoni iżda biss jekk dawn mhumiex ir-responsabbiltà tal-fornitur ta’ l-ilma fil-kapaċità tiegħu bħala fornitur ta’ l-ilma; "sistema interna ta’ ġbir ta’ drenaġġ ġewwa fond " tfisser ix-xogħlijiet ta’ pajpijiet, fittings u tagħmir li huma installati f’xi fondu li jaslusa s-sistema ta’ ġbir ta’ drenaġġ iżda biss jekk dawn mhumiex ir-responsabbiltà ta’ l-operatur tas-servizzi tad-drenaġġ fil-kapaċità tiegħu bħala operatur tas-servizzi tad-drenaġġ; "sistema privata ta’ ġbir ta’ drenaġġ " tfisser is-sistema ta’ ġbir tad-drenaġġ li mhijiex sistema pubblika ta’ ġbir tad-drenaġġ; "sistema pubblika ta’ ġbir ta’ drenaġġ " tfisser is-sistema ta’ ġbir ta’ drenaġġ li jkun fdat għandil-Gvern, jew li jkun tal-Gvern, jew ta’ kull kumpannija tal-Gvern jew korporazzjoni parastatali b’kull titolu u li tkunu li titħaddem mill-istess Gvern, kumpannija tal-Gvern jew korporazzjoni parastatali; "sistema ta’ ġbir tad-drenaġġ " tfisser il-katusi ta’ drenaġġ, kondjuwit, pajpijiet, manholes, pompi u kull faċilità oħra li tintuża għall-ġbir, trasferiment, trattament u rimi tad-drenaġġ minn kull fond jew stabbilimenti, iżda teskludi s-sistema interna ta’ ġbir tad-drenaġġ minn ġewwa fondi; " stabbiliment " tfisser l-għemil attwali ta’ xi attività ekonomika, mill-provditur awtorizzat għal perjodu indefinit u permezz ta’ infrastruttura stabbli li minn u n-negozju ta’ provvista ta’ servizzi jkun qiegħed tassewiseħħ; " Stat Membru " tfisser stat membru tal-Unjoni Ewropea; "tanker ta’ ġbir tad-drenaġġ " tfisser kull vettura, karru jew semi-trailer, li jkollhom kapaċità li jġorru volum ta’ drenaġġ ta’ mhux inqas minn tliet metrikubi; "tanker ta’ l-ilma " tfisser kull vettura, karru jew semi-trailer li jkollhom kapaċità li jġorru volum ta’ ilma ta’ mhux inqas minn tliet metrikubi; "Trattat " tfisser it-trattat li jwaqqafl-Komunità Ewropea. 3. (1) Għandu jkun hemm dawn il-kategoriji li ġejjin fir-rigward tal-fornituri ta’ l-ilma u l-operaturi tas-servizzi tad-drenaġġ: (a) fornituri ta’ l-ilmali: (i) jipprovdu l-ilma permezz tan-netwerk pubblika ta’ distribuzzjoni ta’ l-ilma; (ii) jipprovdu l-ilma lill-klijent permezz ta’ linja ta’ pajp wieħed jew netwerk privat ta’ distribuzzjoni ta’ l-ilma; (iii) jipprovdu l-ilma lill-klijent permezz ta’ tankers ta’ l-ilma; (iv) jipprovdu l-ilma lill-klijent permezz ta’ kull mezz ieħor; (v) provvista ta’ ilma għal użu personali minn tankers ta’ ilma; (b) operaturi tas-servizzi tad-drenaġġ li: (i) jipprovdu servizzi ta’ drenaġġ li jużaw is-sistema pubblika ta’ ġbir ta’ drenaġġ; (ii) jipprovdu servizzi ta’ drenaġġ lill-klijent b’linja ta’ pajp wieħed jew b’sistema privata ta’ ġbir ta’ drenaġġ; (iii) jipprovdu servizzi ta’ drenaġġ lill-klijent b’tankers; (iv) jipprovdu servizzi ta’ drenaġġ lill-klijent b’kull mezz ieħor; (v) twettiq ta’ servizzi ta’ drenaġġ għal użu personali minn tanker ta’ ġbir tad-drenaġġ. (2) Dan ir-regolament għandu japplika għal kull persuna li tkun tipprovdi jew toffri servizz, jew li tkun topera sistema, jew li tkun twettaq xi attività ta’ servizz jew l-eżerċizzju tagħha skond dawn ir-regolamentikemm jekk dak is-servizz, sistema jew attività ta’ servizz jew l-eżerċizzju tagħha jkunu qegħdin jiġu mwettqa għal xi dritt, tariffa jew kull xort’oħra ta’ kumpens, ikun kif ikun deskritt, kemm jekk ma jkunux. 4. Il-funzjonijiet ta’ fornituri ta’ l-ilma u ta’ operaturi tas-servizzi tad-drenaġġ. Emendat: XXV.2015.41. (1) Fir-rigward tal-fornituri ta’ l-ilma, ir-Regolatur jista’ jidentifika xi waħda jew aktar mill-funzjonijiet li ġejjin bħala rekwiżiti neċessarji għall-fornitur biex tagħtih appoġġ fit-twettiq ta’ l-attivitajiet regolati: (a) il-konservazzjoni, iż-żjieda u t-tħaddim tar-riżorsi ta’ l-ilma u l-egħjun tal-provvista ta’ l-ilma; (b) l-iżvilupp, iż-żamma u l-promozzjoni tas-sistemi tajba u efficjenti għall-produzzjoni u distribuzzjoni ta’ l-ilma biex dawn ilaħħqu mal-ħtiġiet kollha għall-ilma tajjeb għax-xorb raġonevoli bl-aktar mod ekonomiku possibli; (ċ) it-tmexxija u t-tħaddim ta’ l-impriżi, istallazzjonijiet oħra u proprjetà għall-iskopijiet uniċi tal-produzzjoni, provvista u, jew distribuzzjoni ta’ ilma tax-xorb; (d) il-promozzjoni ta’ l-użu raġonevoli ta’ ilma tax-xorb u l-inkoraġġiment tal-konservazzjoni u r-riċi klaġġ kifimiss tar-riżorsi ta’ l-ilma: Iżda dawk il-funzjonijiet ta’ sostenn għandhom jitwettqu biss bil-kunsens, li jingħata minn qabel, tar-Regolatur u skond ordnijiet speċifikati mir-Regolatur. (2) Fir-rigward tal-fornituri tad-drenaġġ, ir-Regolatur jista’ jidentifika xi funzjoni minn dawn li ġejjin bħala rekwiżit neċessarju għall-operatur biex tagħtih appoġġ fit-twettieq ta’ l-attivitajiet regolati: (a) it-titjib, l-estensjoni, it-tindif u ż-żamma ta’ sistemi ta’ ġbir tad-drenaġġ; (b) it-tħaddim ta’ sistemi ta’ ġbir tad-drenaġġ u dawk il-provvedimenti oħra li huma bżonn jużi minn żmien għal żmien sabiex il-kontenut ta’ dawn is-sistemi jiġi ttrattat b’mod effettiv permezz tat-tisfija tad-drenaġġ u r-rimi jew kull mod ieħor; (ċ) l-immaniġġjar u t-tħaddim, ta’ imprizi, stallazzjonijiet u proprjetà għall-skopijiet ewlenin ta’ ġbir tad-drenaġġ, tisfija, ħażna, rimi jew użu mill-ġdid; (d) il-promozzjoni ta’ l-użu mill-ġdid u kif imissu raġonevoli ta’ riżorsi ta’ ilma u ta’ kull by-product ieħor li jinkludu l-ħama; (e) l-amministrazzjoni u l-għoti ta’ kunsens biex iqabbdu mas-sistema ta’ ġbir tad-drenaġġ: Iżda dawk il-funzjonijiet ta’ sostenn għandhom isiru biss bl-approvazzjoni minn qabel tar-Regolatur u skond l-ordnijiet speċifikati mir-Regolatur. (3) Ebda ħaġa f’dan ir-regolament jew f’xi liċenza maħruġa taħt dawn ir-regolamenti ma għandha tkun interpretata bħala li tkun qegħda teżenta lill-fornitur ta’ l-ilma jew lill-operatur tas-servizzi tad-drenaġġ li jitlob xi liċenza oħra kif mitlub f’regolamenti jew liġijiet oħrajn. 5. Applikazzjoni għal-liċenza minn provdituri ta’ servizz. Emendat: XXV.2015.41. Fornitur ta’ l-ilma jew operatur tas-servizzi tad-drenaġġ li jkunu qegħdin jipprovdu jew joffru xi servizz li jinħtieġ, jew, joperaw kwalunkwe sistema imsemmija f’dawn ir-regolamenti li tinħti eġ liċenza skond dawn ir-regolamenti għandhom japplikaw bil-miktub lir-Regolatur fi żmien tlett xhur mid-dħul fis-seħħ ta’ dawn ir-regolamenti. 6. Liċenzjar ta’ servizzi regolati u l-applikazzjoni biex jingħataw il-liċenzi. Emendat: A.L.31 tal-2010; A.L.38 tal-2010; XXV.2015.41. (1) Il-provvista ta’ servizzi msemmija fir-regolament 3 għandha teħtieġ awtorizzazzjoni ġenerali jew li ċenza individwali maħruġa skond dawn ir-regolamenti jew kif provdut bl-Att. (2) Kull persuna li tixtieq tipprovdi xi servizz li jeħtieġ liċenza taħt dawn ir-regolamenti għandha tibgħat l-applikazzjoni tagħha bil-miktub lir-Regolatur f’dik il-forma u b’dak il-mod kif jista’ jitlob ir-Regolatur jew kif provdut bl-Att. (3) Ir-Regolatur għandu jistabilixxi l-proċedura tagħha sabiex jiddeċidi dwar applikazzjoni għal-liċenza għall-provvista ta’ l-ilma jew liċenza għas-servizzi tad-drenaġġ: Iżda dawk il-proċeduri għandhom ikunu skond id-disposizzjonijiet tal-Att. (4) Il-liċenzi għandhom jinħarġu mir-Regolatur fir-rigward tal-provvistà tas-servizzi msemmija f’dawn ir-regolamenti u għandhom jinkludi l-pattijiet u l-kundizzjonijiet għall-provvista ta’ dawk is-servizzi: Iżda dawk il-liċenzi għandhom ikunu meħtieġa biss, kemm-il darba ma jkunx provdut xort’oħra, skond l-Att: Iżda wkoll il-kundizzjonijiet għall-għoti ta’ awtorizzazzjoni għal stabbiliment ġdid m’għandhomx jidduplikaw il-ħtiġiet u l-kontrolli li jkunu ekwivalenti jew komparabbli b’mod essenzjali fir-rigward tal-fini tagħhom li għalihom il-provditur ta’ servizz ikun diġà soġġett fi Stat Membru ieħor jew f’Malta. (5) Liċenza maħruġa mir-Regolatur għandha tkun bil-miktub u, kemm il-darba ma tiġi x irtirata, imħassra jew ma tkunx sospiża skond xi kondizzjoni li jkun hemm fiha, għandha tibqa’ fis-seħħ għal dak iż-żmien skond ma jkun speċifikat taħt jew stabbilit mill-liċenza. (6) L-ebda ħaġa f’dawn ir-regolamenti ma għandha żżomm ir-Regolatur milli joħroġ li ċenza unika li tkun tiġbor fiha aktar minn liċenza waħda. (7) Il-perjodu ta’ validità tal-liċenza għandu jiġi deċiż mir-Regolatur: Iżda dak il-perjodu m’għandux ikun inkonsistenti ma’ jew kuntrarju għad-disposizzjonijiet tal-Att. (8) Kap. 500. Kap. 500. Il-Ministru jista’ jagħti direzzjoni lir-Regolatur, jekk iqis li jkun hekk meħtieġ, biex tillimita l-għadd ta’ liċenzi li jistgħu jinħarġu għal servizzi regolati minn dawn ir-regolamenti: Iżda dik il-limitazzjoni għandha tkun ġustifikata permezz ta’ raġunijiet aktar importanti relatati mal-interess pubbliku u skond id-disposizzjonijiet tal-Att u tal-Att dwar is-Servizzi li jingħataw fis-Suq Intern. 7. Ħlas li jsir ma’ l-applikazzjoni għall-ħruġ ta’ liċenza. Emendat: A.L.426 tal-2007; A.L. 337L. 38 tal-2010; XXV.2015.41; A.L. 337 tal-2009; A.. (1) Il-ħlas li jsir ma’ l-applikazzjoni, li ma jingħatax lura, għandu jkun ta’ tmienja u ħamsineuro u tlieta u għoxrin ċenteżmu (€ 58.23) u li jitħallas lir-Regolatur meta ssir applikazzjoni għal-liċenza: Iżda ħlas li jsir ma’ l-applikazzjoni, li ma jingħatax lura, għandu jkun ta’ mitejnu tnejnutletineurouerbgħa u disgħ in ċenteżmu (€ 232.94) għal dawn is-servizzi li ġejjin: (a) fornituri ta’ l-ilma li għandhom l-intenzjoni li jipprovdu volum ta’ ilma aktar minn 10 m3ż kull ġurnata u li jipprovdu l-ilma permezz ta’ netwerk ta’ distribuzzjoni; (b) l-operaturi tas-servizzi tad-drenaġġ li għandhom l-intenzjoni li jiġbru volum ta’ drenaġġ aktar minn 10 m3ż kull ġurnata u jew jiġbru d-drenaġġ permezz ta’ sistema ta’ ġbir jew joperaw impjant għat-trattament tad-drenaġġ. (2) Id-drittijiet għal liċenza u l-multi u d-drittijiet għale-tracking għandhom jiġu stabbiliti skond l-Iskeda. (3) Il-kriterji stabbiliti għall-ħruġ ta’ xi awtorizzazzjoni taħt dawn ir-regolamenti għandhom ikunu mhux diskriminatorji, iżda proporzjonati, ċari u mhux ambigwi u oġġettivi, għandhom jiġu pubblikati minn qabel, ikunu trasparenti u aċċessibbli. 8. Is-setgħat biex ikunu imposti kondizzjonijiet tal-liċenza. Emendat: A.L.31 tal-2010; A.L.38 tal-2010; XXV.2015.41. (1) Ir-Regolatur għandu s-setgħa li jistabbilixxi permezz tal-liċenza dawk il-kondizzjonijiet skond mar-Regolatur iqis li jkun hemm bżonn jew li jkun spedjenti filwaqt li jqis il-funzjonijiet stabbiliti bl-Att. (2) Fornituri ta’ l-ilma jew operaturi tas-servizzi tad-drenaġġ li jaqgħu taħt xi kategorija waħda speċifikata fir-regolament 3(1) għandhom ikunu soġġetti għall-kondizzjonijiet simili, filwaqt li jistgħu jkunu stabbiliti kondizzjonijiet differenti għall-kategoriji differenti speċifikati fir-regolament 3(1). (3) Madankollu, ir-Regolatur jista’ jagħmel distinzjoni fil-kondizzjonijiet tal-liċenza tagħha bejn: (a) fornituri ta’ l-ilma u fornituri ta’ l-ilma mhux għax-xorb; (b) fornituri ta’ l-ilma skond il-volum ta’ l-ilma provdut; (ċ) l-operaturi tas-servizzi tad-drenaġġ skond il-volum tad-drenaġġ miġburu, jew trattat u, jew mormi. (4) Ir-Regolatur għandu s-setgħa li jinkludi kondizzjonijiet fil-liċenza konsistenti ma’ ordnijiet ta’ xorta ta’ policy lil-Ministru jista’ jagħti lir-Regolatur u li jistgħu jkunu jittrattaw iżda ma jkunux neċessarjament limitati: (a) għall-ħruġ u t-terminu ta’ żmien tal-liċenza inkluża l-identifikazzjoni ta’ dawk il-funzjonijiet ta’ sostenn li għandhom jingħataw mill-fornitur ta’ l-ilma jew mill-operatur ta’ servizzi tad-drenaġġ, skond ir-regolament 4; (b) għas-sospensjoni, tibdil u kondizzjonijiet ta’ trasferiment tal-liċenza; (ċ) għall-ħlas li għandu jsir għall-liċenzi mill-fornitur ta’ l-ilma jew mill-operatur tas-servizzi tad-drenaġġ lir-Regolatur; (d) għar-rekwiżiti ta’ konformità mal-kondizzjonijiet, ordnijiet, ittri maniġerjali, standards, linji ta’ gwida, kodiċijiet jew regoli mogħtija mir-Regolatur u liġijiet oħra; (e) għall-ħlasijiet u tariffi għall-provvistà tas-servizzi regolati; (f) għall-obbligi tas-servizz tal-fornituri ta’ l-ilma jew ta’ l-operaturi tas-servizzi tad-drenaġġ inklużi, iżda mhux limitat għalihom, obbligi lejn il-klijenti, l-iżvilupp ta’ pjanijiet ta’ rispons għall-emerġenza, pjanijiet ta’ immaniġġjar ta’ l-assi u pjanijiet dwar is-sigurtà; (g) għall-monitoraġġ, reġistrar, għoti, rappurtar u awditjar ta’ informazzjoni lir-Regolatur; (h) għall-ispezzjonar, it-teħid ta’ kopji u partijiet minn kotba u reġistri miżmuma minn fornitur ta’ l-ilma jew minn operatur tas-servizzi ta’ drenaġġ u t-twettiq ta’ kejl u testijiet fir-rigward ta’ xi fond, assi jew impjant; (i) għall-valutazzjoni u l-awditjar ta’ operazzjonijiet u konformità mal-kundizzjonijiet tal-liċenza; (j) għar-regolament ta’ kumpanniji sussidjarji u, jew il-kumpanniji u, jew koperattivi li jipprovdu parti mis-servizzi regolati. (5) Kull persuna li tingħata liċenza taħt dawn ir-regolamenti għandha: (a) tikkonforma ruħha ma’ kull ordni mogħtija mir-Regolatur rigward affarijiet bħal dawk skond ma huma speċifikati fil-liċenza jew li jkunu ta’ xorta hekk speċifikata; (b) tipprovdi s-servizzi skond dawk il-kondizzjonijiet tal-liċenza: Iżda l-provditur awtorizzat għandu jinforma lir-Regolatur b’kull bidla f’dak li għandu x’jaqsam mal-attività tas-servizz tiegħu li permezz tagħha l-kundizzjonijiet għall-awtorizzazzjoni tiegħu ma jkunux jistgħu jiġu milħuqa u t-twaqqif ta’ sussidjarji li l-attivitajiet tagħhom jaqgħu taħt l-iskop tal-awtorizzazzjoni u, jew tal-iskema tal-awtorizzazzjoni; (ċ) tagħmel jew ma tagħmilx dawk l-affarijiet bħal dawk li hemm speċifikati fil-liċenza jew li huma ta’ xorta hekk speċifikata; (d) tikkonforma ruħha mad-deċizjonijiet jew ma’ l-ordnijiet maħruġa mir-Regolatur bil-għan li jkun hemm konformità ma’ kull obbligu internazzjonali li Malta jista’ jkollha. 9. (1) Ir-Regolatur jista’, f’kull żmien matul il-perjodu tal-validità tal-liċenza, jordna s-sospensjoni, ir-revoka jew it-tħassir tagħha meta r-Regolatur ikun sodisfatt li: (a) l-persuna li jkollha l-liċenza naqset jew tkun qiegħda tonqos milli ssegwi xi kundizzjoni tal-liċenza jew dawn ir-regolamenti, jew (b) il-persuna li jkollha l-liċenza ma jkollhiex il-permessi jew l-liċenzi l-oħra kollha rilevanti li jinħarġu minn xi awtorità jew entità regolatorja oħra, jew (ċ) il-persuna li jkollha l-liċenza tkun qiegħda tikser xi rekwiżit statutorju jew rekwiżit ieħor impost b’xi liġi, jew (d) il-persuna li jkollha l-liċenza tonqos milli tikkonforma ma’ xi direzzjoni mogħtija mir-Regolatur fuq dawk il-materji li huma speċifikati fil-liċenza jew li għandhom deskrizzjoni hekk speċifikata, jew (e) xi informazzjoni mogħtija fl-applikazzjoni għal liċenza jew fl-applikazzjoni għal tiġdid tal-liċenza u li abbażi tagħha tkun inħarġet jew ġiet mġedda l-liċenza skond il-każ, tiġi stabbillita bħala informazzjoni falza, jew (f) il-persuna li jkollha l-liċenza tonqos milli teffettwa l-ħlas ta’ liċenza kif stabbilit fir-regolament 13: Iżda fl-eżerċizzju tas-setgħa li jissospendi, jirrevoka jew iħassar li ċenzi, ir-Regolatur jista’ iqis ix-xorta tan-nuqqas jew il-fatt li, fl-opinjoni tar-Regolatur, il-persuna li jkollha l-liċenza tkun qiegħda tieħu passi adatti biex tikkonforma ruħha mal-kondizzjonijiet tal-liċenza jew kull fatt ieħor li r-Regolatur iqis li jista’ jkun rilevanti: Iżda għal kull deċiżjoni meħuda mir-Regolatur, inkluż ir-rifjut jew ir-revoka ta’ xi awtorizzazzjoni, għandha tingħata raġun iħiħa u għandha tkun soġġetta għal sfida quddiem it-Tribunal tar-Reviżjoni Amministrattiva mwaqqaf bl-artikolu 5 tal-Att dwar il-Ġustizzja Amministrattiva: Iżda wkoll fil-każ ta’ nuqqas tar-Regolatur li jinforma lill-applikant f’dak li għandhu x’jaqsam ma’ xi deċiżjoni meħuda li tirrigwarda aċċess għal xi attività tas-servizz jew l-eżerċizzju tagħha, inkluż ir-rifjut jew ir-revoka ta’ xi awtorizzazzjoni, m’għandu b’ebda mod ikun ifisser, li r-Regolatur ikun approva b’mod impliċitu dik l-awtorizzazzjoni għal xi attività tas-servizz jew l-eżerċizzju tagħha u li l-applikant ikun ġie mogħti b’mod awtomatiku aċċess għal attività tas-servizz, jew l-eżerċizzju tagħha. (2) L-ebda persuna ma tista’ toffri servizzi msemmija fir-regolament 3 meta r-Regolatur ikun issospenda l-liċenza u sakemm titneħħa s-sospensjoni tal-liċenza mir-Regolatur. (3) L-ebda persuna ma tista’ toffri servizzi msemmija fir-regolament 3 meta r-Regolatur ikun irrevoka jew ħassar il-liċenza u sakemm tinħareġ li ċenza ġdida mir-Regolatur. (4) Kull persuna li kellha liċenza tagħha mħassra jew revokata, tista’ tapplika mill-ġdid għall-liċenza u dik l-applikazzjoni l-ġdida tkun soġġetta għad-disposizzjonijiet kollha stabbiliti b’dawn ir-regolamenti. 10. Tibdil fil-liċenzi. Emendat: XXV.2015.41. (1) Bla ħsara għad-disposizzjonijiet ta’ dan ir-regolament, ir-Regolatur jista’ jibdel, jemenda, jissostitwixxi, iżid jew iħassar kull kondizzjoni tal-liċenza li jqis meħtieġa jew spedjenti li hekk jagħmel minħabba fil-funzjonijiet stabbiliti bl-Att. (2) Qabel ma jagħmel xi tibdil bħal dak, ir-Regolatur għandu jagħti avviż fejn: (a) jgħid li jkun qed jipproponi li jagħmel tibdil fil-liċenza filwaqt li jgħidx’effett dawn mistennija li jkollhom; (b) jagħti r-raġunijiet għaliex it-tibdiliet ikunu qegħdin jiġu proposti; (ċ) jispeċifika l-perjodu (li ma jkunx anqas minn tliet xhur mid-data tal-pubblikazzjoni ta’ l-avviż) li fih jistgħu jsirulmenti jew oġġezzjonijiet dwar it-tibdiliet proposti, u r-Regolatur ikun marbut li jikkunsidra kull ilment u oġġezzjoni li jkunu saru kif imissu li ma jkunux ġew irtirati. (3) L-avviż imsemmi fis-sub regolament (2) għandu: (a) jinġieb għall-attenzjoni tal-Ministru u tal-fornitur ta’ l-ilma jew ta’ l-operatur tas-servizzi tad-drenaġġ; (b) jinġieb għall-attenzjoni pubblika bil-publikazzjoni ta’ avviż fil-Gazzetta tal-Gvern. 11. Ordnijiet ta’ infurzar. Emendat: XXV.2015.41. (1) Meta r-Regolatur ikun sodisfatt li: (a) l-fornitur ta’ l-ilma jew l-operatur tas-servizzi tad-drenaġġ ikun qiegħed jikser xi kondizzjoni tal-liċenza, jew (b) l-fornitur ta’ l-ilma jew l-operatur tas-servizzi tad-drenaġġ ikun qiegħed jikser xi rekwiżit impost bil-liġi, jew (ċ) ikun hemm xi nuqqas persistenti mill-fornitur ta’ l-ilma jew mill-operatur tas-servizzi tad-drenaġġ li jilħaq l-miri stabbiliti mir-Regolatur, jew (d) xi persuna tkun qiegħda twettaq xi attivitajiet jew tipprovdi xi servizz i msemmi f’dawn ir-regolamenti mingħajr ma tkun awtorizzata jew ikollha li ċenza li tagħmel dan mir-Regolatur, ir-Regolatur jista’ jieħu dawk il-miżuri fir-rigward ta’ tali fornitur ta’ l-ilma, jew operatur tas-servizzi tad-drenaġġ, jew persuna skond mar-Regolatur i ħoss li jkun l-aktar adatt. (2) Ir-Regolatur jista’ joħroġ ordnijiet ta’ infurzar li fihom jagħmel dawk il-provvedimenti li huma meħtieġa biex tiġi żgurata l-konformità mal-kondizzjonijiet jew mar-rekwiżiti msemmija fis-sub regolament (1). (3) L-ordni ta’ infurzar imsemmija fis-sub regolament (2): (a) għandha teħtieġ lill-fornitur ta’ l-ilma jew lill-operatur tas-servizzi tad-drenaġġ jew lill-persuna li l-ordni tkun tirrigwarda (skond iċ-ċirkostanzi tal-każ) li jagħmlu, jew li ma jagħmlux, kull ma jiġi lilhom speċifikat fl-ordni jew kull ma jkollu deskrizzjoni hekk speċifikata; (b) għandha tidħol fis-seħħ f’dak il-ħin, li jkun l-aktar ħin kmieni u prattikabbli, skond ma jiġi stabbilit bl-ordni jew taħtha; (ċ) għandha tkun ippubblikata b’tali mod skond mar-Regolatur iqis li jkun xieraq bl-iskop li jġib kull ma tirreferi għalih għall-attenzjoni tal-persuni li x’aktarx ser jintlaqtu bl-ordni; (d) tista’ tkun revokata f’kull waqt mir-Regolatur: Iżda fl-eżerċizzju tas-setgħa għall-ħruġ ta’ ordni ta’ infurzar, ir-Regolatur jista’ iqis ix-xorta tan-nuqqas jew il-fatt li, fl-opinjoni tar-Regolatur, il-persuna li jkollha l-liċenza tkun qiegħda tieħu passi adatti biex tikkonforma ruħha mal-kondizzjonijiet tal-liċenza jew kull fatt ieħor li r-Regolatur iqis li jista’ jkun rilevanti. 12. Obbligi tas-servizz pubbliku. Emendat: A.L.31 tal-2010; XXV.2015.41. (1) Il-Ministru jista’ jordna lir-Regolatur, fl-interess ġenerali, li jimponi bħala kundizzjoni tal-liċenza ta’ fornitur ta’ l-ilma jew ta’ operatur tas-servizzi tad-drenaġġ li jkunu ngħataw liċenza biex jipprovdu xi servizz taħt dawn ir-regolamenti, xi obbligu ta’ servizz pubbliku li jfornu xi servizz, f’xi forma speċifikata, lil xi klijent aħħari jew lil gruppi speċifiċi ta’ klijenti aħħarin, bi prezzijiet speċifikati. (2) Dawk l-ispejjeż żejda li jinġarbu bħala riżultat ta’ dawn l-obbligi jistgħu jkunu identifikati mill-fornitur ta’ l-ilma, jew mill-operaturi tas-servizzi tad-drenaġġ, u għandhom jiġu verifikati mir-Regolatur. (3) L-ispejjez żejda msemmija fis-sub regolament (2) jistgħu jiġu rkuprati skond ma jiġi speċifikat mir-Regolatur, inkluż permezz ta’ ħlas addizzjonali li jiġi impost fuq fornituri oħra ta’ l-ilma jew fuq operaturi oħra tas-servizzi tad-drenaġġ skond ma jkun il-każ. 13. (1) Il-fornitur ta’ l-ilma jew l-operatur tas-servizzi tad-drenaġġ għandu jeffettwa kull ħlas għal liċenza lir-Regolatur, inkluż kull ħlas li jsiru ma’ l-għoti tal-liċenza u kull ħlas għat-tiġdid tal-liċenza fuq bażi annwali. (2) L-ammont tal-ħlas tal-liċenza għandu jkun skond dawk il-mekkaniżmi stabbiliti mir-Regolatur u approvati mill-Ministru. (3) Ir-Regolatur għandu jippubblika fil-Gazzetta, l-mekkaniżmi li bihom jiġi deċiż kull ħlas tal-liċenzi qabel ma dan jiddaħħal fis-seħħ. Minkejja dan u għall-ewwel sena mid-dħul fis-seħħ ta’ dawn ir-regolamenti, ir-Regolatur jista’ jistabillixxi il-ħlas għal-liċenzi u dan il-ħlas għall-liċenzi huma suġġetti għall-approvazzjoni tal-Ministru. 14. Tariffi. Emendat: A.L.31 tal-2010; XXV.2015.41. (1) Fil-każ ta’ l-ilma li jiġi fornut permezz tan-netwerk pubblika tad-distribuzzjoni ta’ l-ilma jew fil-każ ta’ provvista ta’ servizzi tad-drenaġġ permezz ta’ sistema pubblika ta’ ġbir ta’ drenaġġ, kwalunkwe fornitur ta’ l-ilma jew operatur tas-servizzi tad-drenaġġ għandu jagħti s-servizzi tiegħu skond it-tariffi u s-sussidji kif approvati mir-Regolatur, jew, jekk ma jkunux hekk stabbiliti jew approvati, il-fornitur ta’ l-ilma jew l-operatur tas-servizzi tad-drenaġġ għandu jagħti is-servizzi tiegħu skond it-tariffi u s-sussidji fis-seħħ qabel l-Att u miżmuma fis-seħħ taħt l-artikolu 36 ta’ l-Att: Iżda fornitur ta’ l-ilma jew operatur tas-servizzi tad-drenaġġ għandu iżomm il-kontijiet għal servizzi li fl-opinjoni tar-Regolatur, ma teżisti ebda kompettizzjoni effettiva fis-suq separatament mill-kontijiet għal attivitajiet l-oħra, f’kull forma jew konsolidazzjoni kif ordnat mir-Regolatur, bil-għan li jiġi evitat li jingħata sussidju bejn oqsma differenti jew li ssir distorzjoni fil-kompetizzjoni: Iżda kull fornitur ta’ l-ilma jew operatur tas-servizzi tad-drenaġġ għandu jidentifika dawk l-attivitajiet kollha li jwettaq hu u s-sussidjarji tiegħu u jipproponi klassifikazzjoni ta’ l-attivitajiet għall-approvazzjoni tar-Regolatur fi żmien tliet xhur minn meta jidħlu fis-seħħ dawn ir-regolamenti. (2) Ir-Regolatur jista’ jimponi strutturi jew mekaniżmi ta’ tariffi jekk ikun meħtieġ biex jintlaħqu l-objettivi ta’ interess nazzjonali bħalma huma l-protezzjoni tal-klijent, il-kompetizzjoni ġusta u t-tħaris ta’ l-obbligi tas-servizz pubbliku waqt li tieħu akkont ta’ ordnijiet ta’ xorta ta’ policy lil-Ministru jista’ jagħti. 15. Reati. Emendat: A.L.426 tal-2007. Reati. Emendat: Salvid-disposizzjonijiet ta’ artikolu 26 ta’ l-Att, fornitur ta’ l-ilma jew operatur tas-servizzi tad-drenaġġ jew persuna li tipprovdi xi servizz jew li tkun topera xi sistema msemmija f’dawn ir-regolamenti, li tikser jew tonqos li tosserva xi wieħed minn dawn ir-regolamenti tkun ħatja ta’ reat kontra dawn ir-regolamenti, u meta tinstab ħatja, teħel multa ta’ mhux iżjed minn tlieta u għoxrinelf u mitejn u tlieta u disgħin euro u tlieta u sebgħ in ċenteżmu (€ 23, 293.73) jew priġunerija għal żmien mhux iżjed minn sitt xhur, jew dik il-multa u priġunerija flimkien. 16. Bidu ta’ proċeduri. Miżjud: A.L.38 tal-2010. Bidu ta’ proċeduri. Miżjud: Minkejja kull liġi oħra, proċeduri għal reat kontra dawn ir-regolamenti jistgħu ikunu mibdija f’kull waqt fi żmien sitt snin minn meta jkun sar ir-reat.